**Կազմակերպվում է մրցույթ**

**Անտառօգտագործման տեսակը, ժամկետը, վայրը.**

Հայաստանի Հանրապետության Տավուշի մարզի «Հայանտառ» պետական ոչ առևտրային կազմակերպության «Սևքարի անտառտնտեսություն» մասնաճյուղի Աչաջրի անտառպետության տարածքում գտնվող պետական սեփականություն հանդիսացող անտառային նշանակության հողերում հանգստի և զբոսաշրջության կազմակերպման նպատակով անտառային նշանակության հողերից 0,4 հա տարածք (կադաստրային ծածկագիր՝ 11-034-0101-0119) (գործառնական նշանակությունն անտառ, որտեղ առկա են կաղնի, հացենի, բոխի և այլ անտառկազմող ծառաթփատեսակներ) մինչև 60 տարի ժամկետով հանգստի կազմակերպման նպատակով վարձակալության իրավունքով տրամադրելու համար: Անտառային հողի նկատմամբ սահմանափակումներ (ներառյալ՝ սերվիտուտներ) առկա չեն:

**Մրցույթի կազմակերպչի անվանումը, մրցույթի կազմակերպման տարեթիվը, ամիսը, ամսաթիվը, վայրը (հասցեն).**

Մրցույթը կազմակերպում է բնապահպանության նախարարության անտառային կոմիտեն 2018-ի հոկտեմբերի 10-ին: Մրցույթի անցկացման վայրն է ք. Երևան, Արմենակյան 129, 3-րդ հարկ, Անտառային կոմիտե (հեռ.՝ հանձնաժողովի քարտուղար 077 78 05 78 Գ. Թադևոսյան):

**Մրցույթին մասնակցության հայտերի ընդունման ժամկետը (ժամերն ըստ օրերի).**

Մրցույթի մասնակցության հայտերն ընդունվում են 2018 թվականի սեպտեմբերի 3-ից մինչև 2018 թվականի սեպտեմբերի 20-ը (աշխատանքային օրերին ժամը 1000-ից 1600):

**Վարձավճարի չափը.**

Վարձավճարի չափը տարեկան կազմում է 192,000 ՀՀ դրամ (ներառյալ ԱԱՀ):

**Մրցույթին մասնակցության նախավճարի չափը**

Մրցույթին մասնակցության նախավճարի չափը կազմում է 9600 ՀՀ դրամ:

**Մրցույթին մասնակցության նախավճարի դրամային հաշվեհամարը.**

Մրցույթին մասնակցության նախավճարի դրամային հաշվեհամարն է ****Հայանտառ» ՊՈԱԿ-ի հաշվեհամարը՝ Հայէկոնոմբանկ ԲԲԸ, Մյասնիկյան մասնաճյուղ, 163038001166

**Մասնակիցների կողմից անտառի տարածքին ծանոթանալու օրերը և ժամերը.**

Մրցույթի մասնակիցները կարող են տարածքին ծանոթանալ 2018 թվականի սեպտեմբերի 19-ին ժամը 1200-ին:

**Մրցույթին մասնակցության հայտին կից պահանջվող փաստաթղթերի ցանկը.**

Մրցույթին մասնակցության հայտին կից ներկայացվում են`

1. Մրցույթի մասնակցության հայտ (ձև 2, կցվում է).
2. հայտը (ծրարը) ներկայացնելու ժամկետ է համարվում հանձնաժողովի կողմից այն ստանալու օրը և ժամը, որի մասին գրառում է կատարվում հայտի (ծրարի) վրա.
3. անտառօգտագործման ծրագիր.
4. նախավճարի մուծումը հաստատող փաստաթղթի պատճենը.
5. իրավաբանական անձանց կամ անհատ ձեռնարկատերերի համար՝ համապատասխանաբար պետական գրանցման կամ պետական հաշվառման համարը.
6. ֆիզիկական անձանց համար՝ անձնագրի պատճենը.
7. հայտատուի կողմից տրված լիազորագիրը, եթե մրցույթին ներկայանում է նրա լիազորած անձը:

**Մրցույթի պայմանները, մրցույթի հաղթողին որոշելու կարգը.**

Հանձնաժողովի անդամները մրցույթին մասնակցող հայտատուների կողմից ներկայացված անտառօգտագործման ծրագիրը գնահատում են համաձայն ՀՀ կառավարության 2007 թվականի մայիսի 24-ի թիվ 806-Ն որոշման 1-10 բալանոց միավորների համակարգով:

Մրցույթում հաղթող է ճանաչվում այն մասնակիցը, որի ներկայացրած հայտի գնահատված միավորների հանրագումարն առավելագույնն է մնացած մասնակիցների միավորների հանրագումարից, բայց ոչ պակաս հանձնաժողովի անդամների կողմից գնահատվելիք առավելագույն միավորների հանրագումարի կեսից:

Հավասար միավորների դեպքում հաղթողը որոշվում է վիճակահանությամբ:

**Մրցույթի հայտերը ներկայացնելու վայրը.**

Մրցույթի հայտերը ներկայացվում են քաղաք Երևան, Արմենակյան 129, Անտառային կոմիտե:

**Հայտերի բացման և դրանց ամփոփման նիստերի կայացման օրը և ժամը.**

Հայտերը բացվելու և ամփոփվելու են 2018 թվականի սեպտեմբերի 24-ին 1100-ին: